laion/Wikipedia-Exotic huggingface dataset:
ביופילם

ביופילם (מאנגלית: Biofilm) הוא קבוצה של תאים שנדבקים זה לזה על משטח כלשהו. תאים אלה נמצאים בדרך כלל בתוך חומר חוץ-תאי הנקרא חומר חוץ-תאי פולימרי (extracellular polymeric substance). החומר החוץ תאי הפולימרי הוא תערובת של חומרים חוץ תאיים שמורכבים מחלבונים, DNA ורב-סוכרים. ביופילם יכול להיווצר על משטחים חיים (כמו הלשון) או דוממים וניתן למצוא אותם כמעט בכל מקום כמו בתי חולים, מפעלים, דופן ספינות, צינורות נפט ואף בגוף האדם. תאי הביופילם שונים פיזיולוגית מתאים פלנקטוניים מאותו האורגניזם. מיקרואורגניזמים יוצרים ביופילם בתגובה לגורמים רבים כמו המשטח שעליהם הם נמצאים, כמות המזון בסביבה או במקרים מסוימים אפילו חשיפת תאים פלנקטוניים למינונים נמוכים של אנטיביוטיקה. כאשר תא עובר למצב הביופילם, הוא עובר שינויים בביטוי הפיזי של חלק גדול מהגנים שלו (שינוי פנוטיפי) כך שהם מבוקרים גנטית בצורה שונה. מדיה וקבצים בנושא ביופילם בוויקישיתוף ביופילם, באתר אנציקלופדיה בריטניקה (באנגלית) ביופילם, דף שער בספרייה הלאומית Hall-Stoodley L, Costerton JW, Stoodley P (February 2004). Lear, G; Lewis, GD (editor) (2012). Karatan E, Watnick P (June 2009). Hoffman LR, D'Argenio DA, MacCoss MJ, Zhang Z, Jones RA, Miller SI (August 2005). An D, Parsek MR (June 2007).
שרירי הלעיסה

שרירי הלעיסה (באנגלית: Muscles of mastication) הם קבוצה של ארבעה זוגות שרירים משורטטים, אחד מכל צד של הראש, אשר אחראיים על הזזת המפרק הלסתי רקתי לצורך פועלות הדיבור והלעיסה. קבוצת שרירים אלה כוללת את שריר המלעס (Masseter Muscle), שריר הכנפה הצידי (Lateral Pterygoid Muscle), שריר הכנפה התיכון (Medial Pterygoid Muscle) ושריר הצדע (Temporalis Muscle). שרירי הלעיסה מורכבים בעיקר מארבעה שרירים משורטטים שמתחברים אל הלסת התחתונה. שרירי הלעיסה כוללים: שריר המלעס (Masseter Muscle) שריר הכנפה הצידי (Lateral Pterygoid Muscle) שריר הכנפה התיכון (Medial Pterygoid Muscle) שריר הצדע (Temporalis Muscle). קבוצת שרירים זו גורמת לתנועת הלסת התחתונה על גבי המפרק לסתי-רקתי. זהו מפרק מורכב אשר מאפשר את תנועת הלסת התחתונה לכל המישורים, אפשרות זו עוזרת בפעולת הלעיסה והפונטיקה. בשונה משרירי ההבעה, שמעוצבבים על ידי עצב הפנים (Facial nerve, עצב VII), שרירי הלעיסה מעוצבבים על ידי עצב הלסת התחתנה של העצב המשולש (Mandibular branch of Trigeminal nerve, עצב V). שוני זה נובע ממקור התפתחותי שונה של עצבים אלה. בעוד שרירי הלעיסה התפתחו מקשת הלוע הראשונה (1st Pharyngeal arch), שרירי ההבעה התפתחו מקשת הלוע השנייה (2nd Pharyngeal arch). מדיה וקבצים בנושא שרירי הלעיסה בוויקישיתוף
דין מימוני

דין מימוני (נולד ב-4 במאי 1990) הוא כדורגלן ישראלי המשחק בעמדת הבלם. מימוני התחיל לשחק כדורגל במחלקת הנוער של עירוני קריית שמונה, וב-24 בספטמבר 2008 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל תל אביב במסגרת גביע הטוטו, שהסתיים בתיקו 1–1. בעונת 2010/2011 צורף באופן רשמי לסגל הקבוצה הבוגרת, אך שותף רק במשחקי גביע הטוטו, ובינואר 2011 הושאל לבני סכנין, במדיה ערך הופעה אחת בהפסד 1–3 להפועל ראשון לציון בגביע המדינה. בעונה שלאחר מכן הושאל למכבי אחי נצרת מהליגה הלאומית, אך לאחר כחודשיים קרע את הרצועה הצולבת והתקשה לחזור לכושר משחק. לקראת עונת 2012/2013 הושאל להפועל עכו, וב-6 באוקטובר 2012 ערך את הופעת הבכורה שלו בליגת העל, כשנכנס כמחליף בניצחון 3–1 על מכבי נתניה. מימוני שותף בשישה משחקים במדי הפועל עכו בכל המסגרות, ובינואר 2013 חזר למכבי אחי נצרת ושיחק במדיה בליגה הלאומית עד תום העונה. לקראת עונת 2013/2014 חזר מימוני לעירוני קריית שמונה, וב-29 באוקטובר 2013 הבקיע את שער הבכורה שלו בקריירה, בניצחון 2–0 נגד הפועל באר שבע. בתום העונה זכה עם הקבוצה בגביע המדינה, על אף שלא שותף במשחק הגמר מול מכבי נתניה, וב-15 באוגוסט 2015 זכה עמה בתואר אלוף האלופים כאשר הבקיע את שער השוויון ובנוסף לכך הבקיע גם בדו-קרב בעיטות ההכרעה במשחק מול מכבי תל אביב. בתחילת עונת 2017/2018 לא שותף מימוני במשחקי הליגה של עירוני קריית שמונה, וב-31 בינואר 2018 עזב את המועדון וחתם במכבי נתניה, במדיה ערך ארבע הופעות עד תום העונה. ב-8 ביולי 2018 חתם מימוני לשנתיים בהפועל רעננה, וב-1 באוגוסט ערך את הופעת הבכורה שלו במועדון, בהפסד 1–2 להפועל תל אביב בגביע הטוטו. בינואר 2019 מימוני חתם בהפועל רמת גן. בינואר 2020 חתם מימוני בהפועל אום אל-פחם. בעונת 2020/2021 חתם בהפועל אכסאל. דין מימוני, באתר ההתאחדות לכדורגל בישראל דין מימוני, באתר Transfermarkt דין מימוני, באתר Soccerway תומר רונא, דין מימוני בועט במדי עכו וחולם על אנגליה, באתר ynet, 4 באוקטובר 2012 תום נחום, ‏דין מימוני חתם בהפועל רעננה: שמח להצטרף, באתר ONE‏, 8 ביולי 2018 שקד עמירם, ‏דין מימוני חתם בא.א. פאחם, רוטשטיין באשקלון, באתר ONE‏, 23 בינואר 2020
גביע המדינה בכדורגל 1998/1999

גביע המדינה בכדורגל 1998/1999 הייתה התחרות ה-61 מאז היווסדה וה-46 לאחר קום מדינת ישראל. המשחקים החלו ב-5 בספטמבר 1998 והסתיימו ב-19 במאי 1999. הפועל תל אביב ניצחה במשחק הגמר ובכך זכתה בגביע העשירי שלה. בעקבות כך הקבוצה העפילה בתחרות גביע אופ"א. בשלב המוקדם השתתפו קבוצות של ליגה ג'. בסיבוב השמיני שהתקיים ב-27 בינואר 1999 לתחרות הצטרפו קבוצות של ליגה לאומית. קבוצה אחת מהליגה הלאומית הודחה בידי קבוצה מליגה נמוכה יותר כאשר הפועל באר שבע מהליגה הארצית גברה על מכבי יפו מהליגה הלאומית עונת 1998-99 הייתה העונה האחרונה בה הופרדו קבוצות הליגה הלאומית אחת מהשנייה בסיבוב ח והחל מעונת 1999-2000 בוצעה הגרלה עיוורת לחלוטין (כלומר כל קבוצה מהליגה הראשונה יכולה לפגוש קבוצה מהליגה הבכירה כבר בסיבוב הראשון בו משתתפות קבוצות הליגה הראשונה) הקבוצה שאירחה את המשחק במגרשה הביתי צוינה כראשונה בכל זוג. בהארכה בבעיטות עונשין. לאחר ארכה התוצאה הייתה 1:1 הערה: הקבוצה שיחקה בליגת משנה. ערך מורחב – גמר גביע המדינה בכדורגל 1999 תוצאות המשחקים
שמואל מלול

שמואל "שמוליק" מלול (נולד ב-3 באפריל 1993) הוא כדורגלן ישראלי המשחק בעמדת המגן שמאלי. מלול התחיל את הקריירה שלו במחלקת הנוער של בית"ר טוברוק. בקיץ 2013 חתם במכבי פתח תקווה. ב-15 באוקטובר 2013 ערך את הופעת הבכורה שלו בקבוצה בניצחון 2-4 נגד בני יהודה תל אביב. לאחר עונה ראשונה בבוגרים של פתח תקווה שכללה 15 משחקים בהרכב, חתם בבית"ר ירושלים כמחליף לדושאן מטוביץ'. בבית"ר לא הצליח לבסס את מקומו בהרכב הראשון, ובסוף העונה עזב את המועדון. ב-19 ביולי 2015 חתם בהפועל עכו. ב-21 בספטמבר 2016 חזר למכבי פתח תקווה. ב-8 ביוני 2017 חתם בהפועל רמת גן מהליגה הלאומית. מדיה וקבצים בנושא שמואל מלול בוויקישיתוף שמואל מלול, באתר ההתאחדות לכדורגל בישראל שמואל מלול, באתר Transfermarkt שמואל מלול, באתר Soccerway שמואל מלול, באתר FootballDatabase.eu איציק יצחקי‏, מכבי פתח תקוה סיכמה עם שני שחקני בית"ר טוברוק, באתר וואלה, 2 ביולי 2013 עמית גולדשטיין‏, הפועל עכו: שמוליק מלול חתם לעונה אחת, באתר וואלה, 19 ביולי 2015 רותם רוזנסקי, ‏שמוליק מלול חתם לעונה אחת במכבי פתח תקווה, באתר ONE‏, 21 בספטמבר 2016 גידי ליפקין, ‏הפועל רמת גן החתימה את המגן שמוליק מלול, באתר ONE‏, 8 ביוני 2017 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
S/2003 J 16

S/2003 J 16 הוא ירחו של כוכב הלכת צדק. S/2003 J 16 התגלה בשנת 2003 על ידי קבוצה של אסטרונומים שהודרכה על ידי ברט גלדמן. קוטרו של S/2003 J 16 הוא 2 קילומטרים. רדיוס מסלולו של S/2003 J 16 סביב צדק הוא 20,744,000 ק"מ ומשך זמן הקפתו סביב צדק הוא 610.362 ימים. S/2003 J 16 משתיך לקבוצת הירחים אננקה הקרויה על שמו של הירח אננקה ומשתייכים אליה הירחים יואנתה, יוקסטה, פרקסידייק, הרפלייקה, תיאונה ואננקה. ירחיה של קבוצת אננקה מקיפים את צדק במרחק של 19.3 עד 22.7 מיליון ק"מ). מדיה וקבצים בנושא S/2003 J 16 בוויקישיתוף
מוחמד בן ג'אסם אאל ת'אני

שייח' מוחמד בן ג'אסם אאל ת'אני (בערבית: محمد بن جاسم بن محمد آل ثاني; 17 בינואר 1881 – 8 באפריל 1971) היה אמיר קטר בפועל בשנים 1913–1914, בנו של שייח' ג'אסם בן מוחמד אאל ת'אני. מוחמד בן ג'אסם אאל ת'אני נולד בשנת 1881 בדוחה, בירת קטר. היו לו 18 אחים ואחיות, ואילו הוא עצמו היה השביעי מבין בני אביו. ערך מורחב – אום סלאל מוחמד מוחמד הגיע לאום סלאל מוחמד בתקופת השלטון העות'מאני, הוא אהד את השלטון ושיפץ את מגדלי ברזאן (برج برزان – ברג' ברזאן), ששימש בסיס עות'מאני במלחמת העולם הראשונה, שסייע לניצחון בחצי האי ערב. לאחר כיבוש האזור על ידי בריטניה, ותבוסתה של האימפריה העות'מאנית, האזור נשאר נטוש יחסית ומוחמד גר במגדל. היו בידיו אדמות רבות שרכש מידי העות'מאנים. הוא מכר אותן לאנשים אחרים בקטר והקים את אום סלאל מוחמד. אשתו של מוחמד הייתה עאישה בנת אחמד, בתו של בן דודו. היו למוחמד 26 ילדים בסך הכול, 12 בנים ו-14 בנות. שייח' ג'אסם בן מוחמד בין ג'אסם אאל ת'אני שייח' אחמד בן מוחמד אאל ת'אני שייח' עבדאללה בן מוחמד אאל ת'אני שייח' סמיר בן מוחמד בן ג'אסם אאל ת'אני שייח' ע'אנם בן מוחמד אאל ת'אני שייח' ת'אני בן מוחמד אאל ת'אני שייח' עבד א-רחמאן בן מוחמד אאל ת'אני שייח' ח'אלד בן מוחמד אאל ת'אני שייח' ח'ליפה בן מוחמד אאל ת'אני שייח' מנצור בן מוחמד אאל ת'אני שייח' פאלח בן מוחמד אאל ת'אני שייח' ג'אבר בן מוחמד אאל ת'אני שייח'ה פאטימה בנת מוחמד אאל ת'אני שייח'ה סארא בנת מוחמד אאל ת'אני שייח'ה לולוואה בנת מוחמד אאל ת'אני שייח'ה ח'סה בנת מוחמד אאל ת'אני שייח'ה שייח'ה בנת מוחמד אאל ת'אני שייח'ה נורה בנת מוחמד אאל ת'אני שייח'ה שרפה בנת מוחמד אאל ת'אני שייח'ה סארא בנת מוחמד אאל ת'אני שייח'ה מרים בנת מוחמד אאל ת'אני שייח'ה מוזה בנת מוחמד אאל ת'אני שייח'ה רוודה בנת מוחמד אאל ת'אני שייח'ה חמדה בנת מוחמד אאל ת'אני שייח'ה עאליה בנת מוחמד אאל ת'אני שייח'ה סעידה בנת מוחמד אאל ת'אני תאריך מותו המדויק התגלה רק בשנת 2016. הוא מת בשנת 1971 באום סלאל מוחמד, העיר שהקים, ושם נקבר. אום סלאל מוחמד קטר (מדינה)
גביע המדינה בכדורגל 1999/2000

גביע המדינה בכדורגל 1999/2000 הייתה התחרות ה-62 מאז היווסדה וה-47 לאחר קום מדינת ישראל המשחקים החלו בספטמבר 1999 והסתיימו ב-17 במאי 2000. הפועל תל אביב ניצחה במשחק הגמר ובכך זכתה בגביע בפעם השנייה ברציפות ובפעם ה-11 שלה. באותה שנה הפועל תל אביב זכתה גם באליפות בעקבות כך הקבוצה העפילה לתחרות גביע אופ"א הייתה בית"ר ירושלים. בשלב המוקדם השתתפו קבוצות של ליגה ג'. בסיבוב השמיני שהתקיים ב-8 בפברואר 2000 לתחרות הצטרפו קבוצות של ליגת העל. החל מאותה עונה נכנס שינוי בתקנון משחקי הגביע כאשר בוטל ההפרדה בין קבוצות ליגת העל בסיבוב הראשון אליו הן נכנסות לשחק והחל מעונת 1999-2000 נקבע שהגרלת הסיבוב הראשון אליו נכנסות קבוצות ליגת העל תהייה בשיטה עיוורת כלומר שקבוצות ליגת העל יוכלו לפגוש אחת את השנייה כבר בסיבוב הראשון בו הן נכנסות לשחק (עד עונת 1998-99 קבוצות הליגה הראשונה היו פוגשות בסיבוב ח קבוצות מליגה נמוכה יותר ולא יכלו לפגוש אחת את השנייה בסיבוב ח) הקבוצה שאירחה את המשחק במגרשה הביתי צוינה כראשונה בכל זוג. בבעיטות עונשין. לאחר ארכה התוצאה הייתה 2:2 בבעיטות עונשין. לאחר ארכה התוצאה הייתה 1:1 בבעיטות עונשין. לאחר ארכה התוצאה הייתה 3:3 בבעיטות עונשין. לאחר ארכה התוצאה הייתה 0:0 הערה: הקבוצה שיחקה בליגת משנה. ערך מורחב – גמר גביע המדינה בכדורגל 2000 תוצאות המשחקים
רובן יאנייס

אורלנדו רובן יאנייס אלבארט (בספרדית: Orlando Rubén Yáñez Alabart, נולד ב-12 באוקטובר 1993) הוא כדורגלן ספרדי המשחק כשוער בקבוצת הכדורגל קאדיס. רובן יאנייס נולד ביורט דה מאר בז'ירונה, קטלוניה. בגיל 12 החל לשחק כדורגל מקצועי במחלקת הנוער של יורט המקומית, לאחר שלוש שנים עבר למחלקת הנוער של ז'ירונה. בשנת 2010 בהיותו בן 17, הוא הצטרף לקבוצת הנוער של ריאל מדריד. בעונת 2012/2013 הצטרף יאנייס לריאל מדריד C בליגה הספרדית השנייה, באותה עונה ערך 26 הופעות בליגה. ביולי 2013, יאנייס הועלה לקבוצת ריאל מדריד קסטיליה, הליגה הספרדית השנייה בכדורגל. ב-8 בספטמבר 2013 יאנייס ערך את הופעת הבכורה המקצועית שלו בהפסד 1-0 למיראנדס. במהלך עונת 2013/2014 רובן היה בעיקר כגיבוי לפרננדו פאצ'קו בליגה, הוא השתתף בארבעה משחקים לצידו בליגה בתור שוער שני. לאחר הקידום של פאצ'קו לסגל הקבוצה הבוגרת, יאנייס היה השוער הראשון של הקבוצה בעונת 2014/2015 עם 30 הופעות. ב-5 באוגוסט 2015 הועלה יאנייס לקבוצה הבוגרת על ידי רפאל בניטס המאמן החדש וערך את הופעת הבכורה שלו כעבור ארבעה ימים, כשעלה כמחליף של קיקו קאסייה בתיקו 0-0 במשחק ידידות נגד ואלרנגה. ב-17 באוגוסט 2017 חתם יאנייס בחטאפה והושאל לקאדיס. רובן יאנייס, ברשת החברתית אקס (טוויטר) רובן יאנייס, ברשת החברתית אינסטגרם רובן יאנייס, באתר Transfermarkt רובן יאנייס, באתר Soccerway רובן יאנייס, באתר BDFutbol רובן יאנייס, באתר WorldFootball.net רובן יאנייס, באתר FootballDatabase.eu
Amederia

Amederia היא להקת דום מטאל ומטאל גותי מרוסיה המנגנת דת'-דום גותי. שירי הלהקה עוסקים בצער, חלומות ואהבה נכזבת. אנדריי דולג'י - גיטרת באס (2006 – היום) אילנור גפרוב (Ilnur Gafarov) - תופים (2006 – היום) קונסטנטין דולג'ין - קלידים (2006 – היום דאמיר "ונום" גאליב - שירה, גרואלינג (2006 – היום) דנילה פרלאדוב - גיטרות (2007 – היום) אנדרי גורודניצ'וק - גיטרות (2007 – היום) גולנאז "פרח" באגירובה - זמרת, שירה נשית (2007 – היום) Sometimes We Have Wings... - אלבום אולפן מלא, 2008 Forbidden Love... - סינגל, 2012 Unheard Prayer - אלבום אולפן מלא, 2014 Amederia, ברשת החברתית פייסבוק Amederia, ברשת החברתית VK Amederia, סרטונים בערוץ היוטיוב Amederia, באתר ספוטיפיי Amederia, באתר MusicBrainz (באנגלית) Amederia, להקה באתר Encyclopedia Metallum (באנגלית) Amederia, באתר דיזר Amederia, באתר Discogs (באנגלית) Amederia, באתר בנדקמפ סקירות באתרי מטאל סקירה באתר הדום מטאל ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גנאיוס פולביוס פלאקוס

גנאיוס פולביוס פלאקוס (בלטינית: Gnaeus Fulvius Flaccus‏; המאה ה-3 לפנה"ס) היה מגיסטראט רומאי, אשר הובס בקרב הרדוניה בזמן המלחמה הפונית השנייה, ולאחר מכן יצא לגלות. פולביוס פלאקוס היה בנו של מרקוס פולביוס פלאקוס (קונסול בשנת 264 לפנה"ס) (אנ') ואחיו של קווינטוס פולביוס פלאקוס. הוא נזכר לראשונה כפראיטור בשנת 212 לפנה"ס. אותה שנה שימש אחיו כקונסול. הוא נע באזור העיר הרדוניה שערקה למחנהו של חניבעל לאחר קרב קאנאי. הוא התקשה לשלוט בחייליו, ובאופן כללי שררו במחנהו בלבול וחוסר משמעת. חניבעל קיבל מידע על כך, ותקף אותו בקרב הרדוניה. טיטוס ליוויוס מאשים את פלאקוס בפחדנות, וטוען שמיד עם תחילת הקרב נמלט מהאזור עם 200 פרשים. כל השאר נטבחו בידי חניבעל. כשחזר לרומא, נוהל נגדו משפט והוא הותקף בחריפות ונתפס כאשם העיקרי לתבוסה הקשה. אחד התובעים אף הצהיר שחייליו לא הובסו בידי חניבעל, אלא בידי מפקדם. פלאקוס ניסה להאשים את חייליו שאילצו אותו לצאת לקרב ביום שלא רצה, אולם טענתו זו רק הסבה לו נזק רב יותר. הטריבונים של העם סירבו לערער בשבילו וגם אחיו שהיה אז בשיא תהילתו לא התערב. לפיכך הוא יצא לגלות בטרקוויניה. מכאן ואילך לא ידוע עליו דבר. שנה לאחר מכן חנה הפרוקונסול גנאיוס פולביוס קנטומלוס גם כן באזור הרדוניה. חניבעל תכנן לארוב גם לו, וטען בפני חייליו שהלא רק שנה לפני כן הביס גנאיוס פולביוס אחד בהרדוניה, ולכן גם הפעם ינצח. ואכן קרב הרדוניה השני הסתיים גם כן בניצחון קרתגי מוחץ. ולריוס מקסימוס מספר שהוא עשה "מעשים גדולים" ושהרומאים רצו להעניק לו כיבודים כאות תודה, אולם הוא סרב. ידיעה זו מוזרה מאוד בהתחשב בכל מה שידוע לנו עליו, ולכן סביר להניח שמקסימוס התבלבל בשם או שמדובר במעשים שקרו לפני תבוסתו ואינם ידועים לנו. ויליאם סמית, לקסיקון לביוגרפיות ולמיתולוגיה של יוון ורומא, ערך פלאקוס, פולביוס 3. טיטוס ליוויוס, ספר עשרים וחמישה, 3. טיטוס ליוויוס, ספר עשרים וחמישה, 21. טיטוס ליוויוס, ספר עשרים ושישה, 2. טיטוס ליוויוס, ספר עשרים ושישה, 3. טיטוס ליוויוס, ספר עשרים ושבעה, 1. ולריוס מקסימוס, 2.8.3.
עידן גרינבאום

עידן גרינבאום (נולד ב-18 באוקטובר 1970, י"ח בתשרי ה'תשל"א) הוא ראש המועצה האזורית עמק הירדן. עיתונאי ישראלי ופרשן כלכלי לשעבר. נולד בקיבוץ אשדות יעקב איחוד ליוחנן ונטע. סיים תיכון בבית ירח. ב־1989 התגייס לצה"ל, שירת כחוקר במצ"ח ואף חתם קבע לשנתיים. במילואים עבר גרינבאום קורס קצינים, ועד לבחירתו כראש המועצה האזורית עמק הירדן שירת כקצין בדרגת רב-סרן ביחידה לאיתור נעדרים של צה"ל. לאחר שחרורו חזר לקיבוץ לשנה, במהלכה היה "מדריך נעורים" לתלמידי התיכון, ואז עבר לתל אביב והחל ללמוד לתואר ראשון במינהל עסקים במכללה למינהל. לאחר סיום הלימודים לתואר הראשון הוא החל את לימודי התואר השני במדע המדינה (תקשורת פוליטית) באוניברסיטת תל אביב. ב־1995 החל לעבוד בדסק הכלכלה של עיתון "הארץ", כעבור שנתיים היה ממקימי ynet וב־2003 עבר לערוץ 10, לתפקיד ראש הדסק הכלכלי. ב־2005 עבר לטלוויזיה החינוכית והחל להגיש את התוכנית "הזירה הכלכלית". ב־2007 הצטרף לצוות ההקמה של העיתון "כלכליסט", שם כיהן כסגן עורך וכראש מערכת החדשות. בתחילת 2011 חזר לטלוויזיה החינוכית, להגשת התוכנית "סוגרים חשבון" ששודרה גם בערוץ 2. לימד כלכלה ותקשורת במכללת כנרת. בבחירות לראשות עמק הירדן שנערכו בפברואר 2016, בעקבות התפטרותו של ראש המועצה הקודם יוסי ורדי, התמודד לראשות המועצה. בסיבוב הראשון קיבל גרינבאום כ-29% מקולות הבוחרים, יותר מכל חמשת המועמדים. בסיבוב השני התמודד מול ד"ר גבי אסם וניצח, כשזכה בכ-60% מהקולות. בבחירות לראשות המועצה שנערכו באוקטובר 2018 התמודד גרינבאום מול תומר ארביטי וניצח, כאשר קיבל 83% מהקולות. בבחירות 2024 התמודד לכהונה שלישית. המועמד אביגדור שמואלי, שהתמודד מולו בתחילה פרש מהמירוץ ב-14 בפברואר 2024 וגרינבאום נותר מועמד יחיד והמשיך לכהונה נוספת. גרינבאום נשוי לד"ר מיכל רום ואב לארבעה. התגורר במשך 20 שנה ברמת אביב ובעשור השני של המאה ה-21, מתגורר באשדות יעקב איחוד. מדיה וקבצים בנושא עידן גרינבאום בוויקישיתוף ערן נבון, עידן חדש, באתר ישראל היום, 21 בפברואר 2016 עידן גרינבאום באתר הבחירות(הקישור אינו פעיל) עימות בחירות בין עידן גרינבאום וגבי אסם במסגרת התוכנית "מדברים ברדיו" עם חן ביאר וחיים הכט ברדיו קול רגע - רדיו קול רגע ראיון עם עידן גרינבאום ברדיו ללא הפסקה רדיו ללא הפסקה יהונתן פורת, ‏עמק השווה, באתר מעריב אונליין, 29 במרץ 2019
גביע המדינה בכדורגל 2000/2001

גביע המדינה בכדורגל 2000/2001 הייתה התחרות ה-63 מאז היווסדה וה-48 לאחר קום מדינת ישראל. המשחקים החלו ב-9 בספטמבר 2000 והסתיימו ב-22 במאי 2001. מכבי תל אביב ניצחה במשחק הגמר ובכך זכתה בגביע בה-20 שלה. בעקבות כך הקבוצה העפילה לתחרות גביע אופ"א. בשלב המוקדם השתתפו קבוצות של ליגה ג'. בסיבוב השמיני שהתקיים ב-6 במרץ 2001 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בהארכה הערה: הקבוצה שיחקה בליגת משנה. ערך מורחב – גמר גביע המדינה בכדורגל 2001 תוצאות המשחקים
טוקן כתום-מקור

טוקן כתום-מקור (שם מדעי: Pteroglossus frantzii) הוא מין טוקן מהסוג טוקן ארקרי, שמצוי רק במדרונות הסמוכים לאוקיינוס השקט של דרום קוסטה ריקה ומזרח פנמה. אורכו של הטוקן כתום-המקור כ-43 ס"מ, ומשקלו כ-250 גרם (לזכר בוגר ממוצע). שמו המדעי הוא על שם חוקר הטבע הגרמני אלכסנדר פון פרנציוס. הזכר והנקבה דומים במראם: הראש שחור, הגב ירקרק-זיתי כהה, העכוז וחלקו העליון של הזנב אדומים. על חלקו האחורי של הצוואר מתמשך פס אדום. הבטן צהובה בהירה, עם פס אדום במרכזה וכתם שחור במרכז החזה. הירכיים חומות. העין צהובה, והעור החשוף הסמוך לה אדום. הלסת העליונה של המקור כתמתמה, הלסת התחתונה שחורה והרגליים ירוקות. צבעי גופם של פרטים צעירים דהויים הרבה יותר: הראש שחור כולו, הגב חום-ירקרק; נקודת החזה השחורה והפס האדום בולטים פחות. מין זה דומה מאוד לטוקן מוכתם-החזה, אך נבדל ממנו בצבע לסתו העליונה, בפס הבטן התיכונה, ובנקודת החזה השחורה. הצליל האופייני למין זה הוא פסיייק או קייסייק, שדומה לקריאתו של הטוקן מוכתם-החזה, אך נבדל ממנו בכך שהוא מורכב משני צלילים. מין זה נע ביער בקבוצות קטנות הכוללות כעשרה פרטים. הוא ניזון בעיקר מפירות, אך גם מחרקים, לטאות, ביצים וטרף קטן אחר. הנקבה מטילה שתי ביצים בקן ישן של נקר, בגובה 6-30 מטר מעל הקרקע. שני בני הזוג דוגרים על הביצים במשך כ-16 ימים, הגוזלים נותרים בקן לאחר הבקיעה; הם עיוורים וערומים, ועל רגליהם ישנם "פדים" מיוחדים שמגנים עליהם מרצפתו של הקן. שני ההורים מאכילים את הגוזלים. הם פורחים מהקן 6 שבועות לאחר הבקיעה, אך הוריהם ממשיכים להאכיל אותם במשך כמה שבועות לאחר מכן. מדיה וקבצים בנושא טוקן כתום-מקור בוויקישיתוף טוקן כתום-מקור, באתר ITIS (באנגלית) טוקן כתום-מקור, באתר NCBI (באנגלית) טוקן כתום-מקור, באתר Animal Diversity Web (באנגלית) טוקן כתום-מקור, באתר האנציקלופדיה של החיים (באנגלית) טוקן כתום-מקור, באתר GBIF (באנגלית) טוקן כתום-מקור באתר הרשימה האדומה של IUCN
הלמוט לוטי

הלמוט לוטי (נולד: 22 באוקטובר 1969, בגנט, בלגיה. בשם: הלמוט ברתולד אלמה לוטיגר - Helmut Barthold Johannes Alma Lotigiers) הוא זמר-יוצר בלגי ממוצא פלמי, בעל קול טנור. לוטי שר בשפות ובסגנונות שונים. בראשית הקריירה שלו התפרסם כאשר חיקה את סגנונו של הזמר אלביס פרסלי, בראשית שנות התשעים, החל לשיר מוזיקה קלאסית. ברפרטואר של לוטי גם מספר שירים בעברית. לוטי נולד בשנת 1969 להוריו ריטה ולוק בגנט שבבלגיה, כבן בכור מבין 3 בנים, הוריו התגרשו בהיותו כבן 3. בגיל 5 עלה לראשונה על במה, בבית האופרה של גנט, אותה ניהל הסבא לוטיגר. במחזה לוהק לוטי לתפקיד בנו של המרקיז. כבר בשחר ילדותו אהב לוטי להאזין לתקליטים ובהם שיריו של אלביס פרסלי, ואכן כאשר גדל החל מתפרסם כחקיין מוצלח של אלביס. בשנת 1989, השתתף בתוכנית הכישרונות הצעירים ההולנדית "סאונדמיקסשאו". לוטי שר את שירו של אלביס My-Boy, זכה לתשואות, ונבחר למקום השלישי. לאור ההצלחה בתחרות חתמה חברת התקליטים הבלגית אולטרהטופ, עם לוטי, על הסכם להפקת אלבום מלא. לוטי שר תוך אימוץ סגנון שירתו של אלביס, קולית, חזותית ותנועתית. 2 אלבומיו הראשונים ("לילות פלמיים" - 1990, ו"כל אשר אני חש" - 1992), הופקו בסגנון זה, והוא קיבל את הכינוי אלביס החדש (בהולנדית: De Nieuwe Elvis). בשנת 1995 הופק אלבום מהופעה חיה של לוטי, מבצע שירים ישנים בסגנון פופ-רוק, בהשראתם של לוצ'אנו פבארוטי ולוצ'ו דאלה. מדיה וקבצים בנושא הלמוט לוטי בוויקישיתוף אתר האינטרנט הרשמי של הלמוט לוטי הלמוט לוטי, ברשת החברתית פייסבוק הלמוט לוטי, ברשת החברתית אקס (טוויטר) הלמוט לוטי, ברשת החברתית אינסטגרם הלמוט לוטי, במסד הנתונים הקולנועיים IMDb (באנגלית) הלמוט לוטי, באתר AllMovie (באנגלית) הלמוט לוטי, באתר אפל מיוזיק (באנגלית) הלמוט לוטי, באתר ספוטיפיי הלמוט לוטי, באתר MusicBrainz (באנגלית) הלמוט לוטי, באתר דיזר הלמוט לוטי, באתר Yandex.Music (ברוסית) הלמוט לוטי, באתר Discogs (באנגלית) הלמוט לוטי, באתר Songkick (באנגלית) הלמוט לוטי, באתר Genius הלמוט לוטי, באתר SecondHandSongs הלמוט לוטי, באתר בילבורד (באנגלית) האתר הרשמי של הזמר (בשפה האנגלית) הבאנו שלום עליכם, בביצוע הלמוט לוטי, וידאו קליפ של השיר באתר יוטיוב קלינקה, בביצוע הלמוט לוטי, וידאו קליפ של השיר באתר יוטיוב קוואנדו קאליאנטה אל סול, בביצוע הלמוט לוטי, וידאו קליפ של השיר באתר יוטיוב פוניקולי פוניקולה, בביצוע הלמוט קולי, וידאו קליפ של השיר באתר יוטיוב Out of Africa, בביצוע הלמוט קולי, וידאו קליפ של השיר באתר יוטיוב
מונדיאליטו (כדורגל נשים)

המונדיאליטו לנשים (באיטלקית: Mundialito) היה טורניר כדורגל נשים בינלאומי שנערך בין השנים 1981–1988. המהדורה הראשונה של הטורניר התקיימה ביפן, ובשנים הבאות הוא התקיים ארבע פעמים נוספות בצפון איטליה. בזמן פעילותו, נחשב המונדיאליטו לאחד מטורנירי הנשים היוקרתיים בעולם, כל זאת בעידן שלפני ייסוד גביע העולם וטורניר הכדורגל האולימפי לנשים. הנבחרת המצליחה בתולדות הטורניר היא איטליה, שגם זכתה בו שלוש פעמים וגם היחידה שהשתתפה בכל המהדורות שלו. האלופה הנוספת היא אנגליה, שקטפה את התואר פעמיים. במסגרת המונדיאליטו של 1985, ערכה נבחרת ארצות הברית את משחקיה הראשונים אי פעם, ולפיכך הוא נחשב לאחד מהטורנירים המפורסמים ביותר של המפעל. גביע אלגארבה, טורניר נשים שמתקיים מאז 1994 בפורטוגל, מכונה לפעמים "המונדיאליטו המודרני". מונדיאליטו - לנבחרות גברים סקירה של הטורניר Anniversary of First WNT Game, באתר פדרציית הכדורגל של ארצות הברית‏, 26 באוגוסט 2005 Algarve Cup - 2016, באתר התאחדות הכדורגל של אלגארבה‏, 17 בפברואר 2016 לא נערכו משחקי גמר וחצי גמר באליפות זו. הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע.
שרה'לה דורון

שרהל'ה דורון (8 באוקטובר 1949 – 1 ביולי 1991) הייתה שדרנית רדיו ישראלית, עורכת תוכניות ומדריכת קריינים, מגישת תוכנית הילדים הידועה "מקהלה עליזה". דורון נולדה ברמת גן כשרה ארליך, בת ללוסיה ואריה ואחות לאבנר (שנפטר לאחר שחרורו הצבאי בעת טיול בקנדה). עם התבגרותה שינתה את שמה לשרה נאמן. בוגרת החוג לתולדות האמנות באוניברסיטה העברית וכן מכון אבשלום ללימודי ידיעת הארץ. נישאה לאהוד דורון. שירתה בגלי צה"ל כקריינית והגישה את התוכנית "דש עם שיר". לאחר שחרורה עבדה כקריינית בקול ישראל וכקריינית רצף בטלוויזיה הישראלית. באמצע שנות השבעים חזרה לגלי צה"ל כעורכת ושדרנית. התוכנית המזוהה ביותר עמה הייתה "מקהלה עליזה", שאותה ערכה והגישה במשך כ-15 שנה, עד פטירתה. "מקהלה עליזה" הייתה תוכנית לילדים ששודרה בימי שבת בשעה תשע בבוקר, וצברה לאורך השנים קהל מאזינים גדול ומסור של ילדים והורים, שהרבו גם לשלוח מכתבים ולמסור ד"שים. עם השנים הפכה התוכנית למודל לתוכניות ילדים בשבת בבוקר, עד היום. בספר "גלי צה"ל – כל הזמן" סיפרה דורון על התוכנית: "ב-15 שנים מגדלים דור והשרשרת מורכבת מעוד תוכנית ועוד תוכנית מדי שבת בשבת ומדי חג בחג. ילדים שמכירים עוד ספר, עוד חג או עוד פינה בארץ בזכותה הם הילדים שקיבלו ממנה משהו". בנוסף הייתה שדרנית בתוכנית כל הבוקר ששודרה בין 9:00 ל-12:00 בבוקר. הגישה וערכה את התוכנית "מראה מקום", שבה ליוותה אנשים ידועים למקומות בעלי משמעות בחייהם, תוכנית ששילבה את חיבתה הגדולה לטיולים ואת יכולות הריאיון האישי והבלתי אמצעי שלה. ניהלה את מחלקת הקריינים בגלי צה"ל והייתה אחראית להכשרת קריינים חדשים. ב-1991, בגיל 41, נפטרה מסרטן. הותירה אחריה בעל ושלוש בנות: סיוון, דניאלה ורותי. שיר העשור למקהלה עליזה, סרטון באתר יוטיוב רועי הולר, הבית של הילדים, באתר ynet, 25 בנובמבר 2004 אלכסנדר כץ, עוד שינויים בלוח שידורי גל"צ: דודו ארז, אבי אטינגר וירדן בר כוכבא מצטרפים, באתר אייס, 10 בפברואר 2015 חדש בגלי, דבר, 17 ביוני 1977